Οδηγίες για γονείς

Αγαπητοί γονείς.

Οι εξελίξεις στην πανδημία του covid-19 έχουν τροποποιήσει υπερβολικά τη ζωή μας. Όμως δεν πρέπει να ξεχνάμε τα παιδιά. Η απειλή της μετάδοσης του COVID-19 καθώς και τα μέτρα για την αποτροπή της αποτελούν εκτός των άλλων, σημαντική ευκαιρία για όλους να αναλάβουμε παιδαγωγικό ρόλο απέναντι στα παιδιά, ώστε με το λόγο και το παράδειγμά μας να αναδειχθεί η αξία της υπομονής. Ας τους προσφέρουμε την παρουσία μας στον βαθμό που αυτό είναι δυνατό.

Για το λόγο αυτό το σχολείο προσπαθεί να προσφέρει (στο μέτρο του δυνατού) παιδαγωγικές δραστηριότητες που δεν αποτελούν συμπλήρωση των μαθημάτων που χάθηκαν ή θα χαθούν αλλά μια προσπάθεια να μη χαθεί η επαφή των μικρών μας φίλων από την εκπαιδευτική διαδικασία.

Έτσι λοιπόν καθημερινά:

# Στη σελίδα ¨[Μένουμε σπίτι. Η 4η Τάξη online](https://blogs.sch.gr/14dimkardi/4i-taxi-online/)¨

# Θα γίνεται μία ή και περισσότερες αναρτήσεις (θα ονομάζονται ****ΗΛΕΚΤΡΟΝΙΚΟ ΜΑΘΗΜΑ**)** με ημερομηνία ανάρτησης, τις πρωινές ώρες κάθε ημέρας.

# Η δραστηριότητα που θα παρουσιάζεται θα είναι γενικής ύλης για παιδιά δημοτικού και μπορεί να περιλαμβάνει την παρακολούθηση κάποιου video,την ανάγνωση κάποιου κειμένου, επανάληψη θεωρίας ή εργασίες μαθημάτων, εκπαιδευτικά παιχνίδια και πολλά άλλα.

# Σε αρκετές δραστηριότητες θα υπάρχει αρχείο αξιολόγησης το οποίο θα κατεβαίνει (download) και μπορεί να συμπληρώνεται από το μαθητή ηλεκτρονικά ή ακόμη και χειρόγραφα. Έπειτα θα επιστρέφεται με ηλεκτρονικό μήνυμα στο [lib@14dim-kardits.kar.sch.gr](mailto:lib@14dim-kardits.kar.sch.gr) ή κατ΄ανάγκη και στο Messenger του facebook (αναζητήστε 14ο Δημοτικό Σχολείο Καρδίτσας ή Giorgos Agelidakis) μέχρι τις βραδινές ώρες (20:00) και θα πρέπει να περιλαμβάνει το όνομα του μαθητή και του αποστολέα για να αποφεύγουμε μηνύματα από αγνώστους.

# ΣΗΜΕΙΩΣΗ: *Το αρχείο αξιολόγησης δεν είναι απαραίτητο να συμπληρωθεί αν δεν το επιθυμεί ο ίδιος ο μαθητής.*

# Για να αποδώσει η προσπάθειά μας θα πρέπει να συνεργαστείτε μαζί μας και να βοηθήσετε στον έλεγχο και την παρακολούθηση των δραστηριοτήτων από τους μαθητές. Όλες οι δραστηριότητες απαιτούν χρήση του διαδικτύου (internet). «Αναγκαίο κακό» η γονική συναίνεση και συνεργασία. Αν το αποδεχθείτε παρακαλώ συνεργαστείτε στο μέτρο του δυνατού, ώστε να έχουμε ένα αξιόλογο αποτέλεσμα. Σε καμία περίπτωση δεν αποτελεί υποχρέωση κανενός μια τέτοια διαδικασία.